Transforming Research with Data Curation Practices
2024-11-05 20:00 - 21:00 (Europe/Paris) | Zoom
Istražite kako skrb o podacima može povećati dostupnost, utjecaj i integritet istraživanja. Saznajte više o važnim praksama skrbi o podacima, zašto je važna za očuvanje i unapređenje istraživačkih rezultata te kako ih učinkovito primijeniti na različite vrste materijala. Ovaj webinar namijenjen je istraživačima i osoblju koje pruža podršku u istraživanju, uključujući knjižničare, upravitelje podacima i administratore repozitorija. Webinar organiziraju Center for Open Science (COS) i Data Curation Network (DCN). Više informacija i prijave klikom na poveznicu.

Creating Community-Driven Pathways to Equitable Open Scholarly Publishing – Leading the way
2024-11-06 15:00 - 16:30 | Zoom
Tri projekta financirana od strane Europske unije – CRAFT-OA, DIAMAS i PALOMERA – usmjerena su na izgradnju pravednije budućnosti znanstvene komunikacije s naglaskom na samu znanstvenu zajednicu. Tijekom zajedničkog webinara, projekti će predstaviti svoje planove za ostvarivanje te vizije stavljajući fokus na neke od svojih rezultata. Prijave klikom na poveznicu.

Panel rasprava o hrvatskim dijamantnim časopisima na Interliberu
2024-11-13 12:00 | Zagrebački velesajam, Avenija Dubrovnik 15, Zagreb, 10020
Udruga ZNAK poziva Vas na Panel raspravu o hrvatskim dijamantnim časopisima koja će se održati u sklopu Interlibera 13. 11. s početkom u 12 h u Paviljonu 6, štand 10b, na kojoj će sudjelovati izv. prof. Miroslav Rajter (voditelj Ureda za istraživanje Sveučilišta u Zagrebu) i članovi Udruge ZNAK: prof. Ružica Beljo Lučić (glavna urednica časopisa Drvna industrija), doc. dr. sc. Tibor Komar (glavni urednik časopisa Studia ethnologica Croatica), Iva Grabarić Andonovski (urednica časopisa Food Technology and Biotechnology) te moderatorica rasprave Iva Melinščak Zlodi (stručnjakinja za elektroničke izvore, Sveučilište u Zagrebu Filozofski fakultet).

Citizen Science Masterclass – ECLAC-LIBER
2024-11-18 - 2024-11-20 | Zoom
Masterclass koji pruža temeljit uvod u građansku znanost, kao i pomoć u stjecanju alata i vještina potrebnih za osmišljavanje i provedbu uspješnih projekata građanske znanosti koji povezuju znanost i zajednicu. Primarni je cilj programa prikazati utjecaj građanske znanosti, istaknuti procese koji stoje iza istraživačkih aktivnosti te pokazati kako je građanska znanost unaprijedila kvalitetu istraživanja i pridonijela pronalaženju rješenja za globalne društvene izazove. Više o događaju saznajte na poveznici.

From Permission to Publication: Managing Third-Party Materials in Open Access Books
2024-11-19 14:30 - 16:00 | Zoom
Webinar će obuhvatiti mogućnosti, izazove, strategije i rješenja za uključivanje materijala trećih strana u knjige s otvorenim pristupom. Svoja iskustva podijelit će stručnjaci s različitih strana: autor, izdavač, stručnjak za autorska prava i predstavnik GLAM sektora (galerije, knjižnice, arhivi i muzeji). Nakon izlaganja govornika, sudionici će imati priliku razmijeniti izazove i rješenja s kojima su se susreli prilikom dobivanja dozvola za materijale trećih strana te razgovarati o potrebnoj dodatnoj podršci za rješavanje ovog pitanja. Prijave klikom na poveznicu.

Enhancing the Quality of Open Access Scholarly Publishing
2024-11-19 15:00 - 16:00 | Online
Kako troškovi objavljivanja u otvorenom pristupu (APC) i dalje rastu, dijamantni put ističe se kao jedan od najpravednijih pristupa izdavaštvu, u potpunosti usklađen s načelima otvorene znanosti. Ovaj model osigurava da vlasništvo i kontrola nad istraživačkim rezultatima ostanu čvrsto u rukama akademske i znanstvene zajednice. Međutim, ovi časopisi suočavaju se s velikim izazovima, uključujući ograničenu financijsku potporu, oslanjanje na volonterski rad, nedostatak vidljivosti i indeksiranja te potrebu za brzom prilagodbom u dinamičnom izdavačkom okruženju. Na ovom webinaru upoznajte se s najboljim praksama dijamantnog otvorenog pristupa te sa Standardom za dijamantni put otvorenog pristupa (DOAS). Prijave klikom na poveznicu.

Od pasivnih promatrača do aktivnih istraživača: sudjelovanje javnosti u znanstvenim istraživanjima
2024-11-19 15:00 - 16:00 | Institut Ruđer Bošković / Online
158. kolokvij Centra za znanstvene informacije: Od pasivnih promatrača do aktivnih istraživača: sudjelovanje javnosti u znanstvenim istraživanjima
Predavačica Dolores Mumelaš iz Nacionalne i sveučilišne knjižnice u Zagrebu prisutne će upoznati s konceptom građanske znanosti, s naglaskom na povijesni pregled i najpoznatije teoretičare. Predstavit će kategorizacije i tipologije građanske znanosti te njezina načela i karakteristike. Osvrnut će se i na prednosti i nedostatke sudjelovanja šire javnosti u znanstvenim istraživanjima s fokusom na kvalitetu podataka. Pojasnit će interes izdavača za objavom znanstvenih radova koji se temelje na principima građanske znanosti. Prisutne će kratko uputiti u mrežne platforme građanske znanosti. Istaknut će ulogu knjižnica u građanskoj znanosti te potporama koje mogu dati znanstvenicima. Cijelo izlaganje bit će popraćeno primjerima građanske znanosti u svijetu i Hrvatskoj, a obuhvatit će se razna područja znanosti.
Kolokvij će biti moguće pratiti i putem Zooma:
Topic: Kolokvij CZI-ja
Join Zoom Meeting
https://us06web.zoom.us/j/88672125277?pwd=[REDACTED]
Meeting ID: 886 7212 5277
Passcode: [REDACTED]

Horizon Europe Open Science requirements in practice
2024-11-22 13:00 - 14:30 | Online
Zanima vas koje su vaše obveze kao korisnika bespovratnih sredstava programa Horizon Europe u vezi otvorenog pristupa publikacijama i upravljanja istraživačkim podacima? Ovaj OpenAIRE-ov webinar namijenjen je koordinatorima projekata, istraživačima, voditeljima istraživanja, knjižničarima i data stewardima (upraviteljima podataka). Prijave klikom na poveznicu.

EASE Autumn Symposium – AI and digital tools in scholarly publishing
2024-11-26 10:00 - 18:30 | Zoom
Online kongres o inovacijama u području umjetne inteligencije i digitalnih alata za podršku znanstvenom izdavaštvu. Događaj je namijenjen autorima, urednicima i recenzentima. Sudjelovanje je besplatno za sudionike iz Hrvatske. Više informacija klikom na poveznicu.

ERA KR21 Conference: Barriers and Incentives for Open Science in the Copyright Law
2024-12-02 | Hibridno
ODIPI (Inštitut za odprte podatke in intelektualno lastnino) organizira konferenciju o autorskim pravima i otvorenoj znanosti ERA KR21: Barriers and Incentives for Open Science in the Copyright Law. Program i registracija dostupni su klikom na poveznicu!

6th OpenAIRE Open Science Train-the-Trainer Bootcamp
2024-12-02 - 2024-12-06 | Online
Petodnevni program za edukatore otvorene znanosti u organizaciji OpenAIRE-a sudionicima pruža priliku da unaprijede svoje vještine i steknu veće samopouzdanje u vođenju edukacijskih treninga. Više o programu saznajte ovdje. Prijave do 30.10. klikom na poveznicu.

Intelektualno vlasništvo u programu Obzor Europa
2024-12-05 10:00 - 13:15 | Zoom
Agencija za mobilnost i programe EU i Ministarstvo znanosti, obrazovanja i mladih, u suradnji s Research and Innovation Services d.o.o. i Sveučilištem u Rijeci, organizira webinar na temu intelektualnog vlasništva u programu Obzor Europa. Na webinaru će biti predstavljena opća pravila programa Obzor Europa koji se tiču intelektualnog vlasništva, praktični savjeti u upravljanju intelektualnim vlasništvom prilikom pripreme i provedbe projektnih prijedloga, rad Centra za inovacijske inicijative Sveučilišnog centra za istraživanje i inovacije Sveučilišta u Rijeci kao i nacionalni sustav podrške u okviru programa Obzor Europa i mjere za jačanje nacionalnog sudjelovanja u programima EU-a.
Sudjelovanje je besplatno, a prijaviti se možete putem poveznice (pod „događanje“ potrebno je odabrati Webinar programa Obzor Europa: Intelektualno vlasništvo u programu Obzor Europa, 05. prosinca 2024. godine). Radni jezik je hrvatski i engleski. Prijave su otvorene do 03. prosinca 2024., do kraja dana.

The OpenAIRE Graph and its Connection with EOSC and the EOSC EU Node
2024-12-09 11:00 - 12:00 | Zoom
Ovaj webinar pružit će uvid u OpenAIRE Graph, jedan od najvećih globalnih grafova znanstvenog znanja, te njegovu ključnu ulogu u okviru Europskog oblaka za otvorenu znanost (EOSC). Tijekom webinara govorit će se o tome kako OpenAIRE Graph omogućuje bibliometrijske analize kroz integrirane citatne metrike, širok spektar istraživačkih rezultata i uvide koji sežu dalje od samih publikacija. Sudionici će također imati priliku upoznati se s procesom prikupljanja sadržaja putem platforme OpenAIRE PROVIDE uz sesiju pitanja i odgovora na kraju webinara. Prijave klikom na poveznicu!

Okrugli stol: Autorsko pravo – prepreka ili prijatelj otvorene znanosti?
2024-12-12 10:00 | Hibridno
Nezavisni sindikat znanosti i visokog obrazovanja poziva vas na okrugli stol pod nazivom “Autorsko pravo: prepreka ili prijatelj otvorene znanosti?” koji će se održati u četvrtak, 12. prosinca 2024. u 10:00 sati u dvorani Andromeda, zgrada Hypatia, Florijana Andrašeca 18A/I. kat.
Rasprava će se fokusirati na pristup neriješenim pitanjima intelektualnog vlasništva i autorskog prava u kontekstu znanstvenih publikacija te mogućnosti osiguravanja slobodnog pristupa svim javno financiranim znanstvenim rezultatima. Sudionici će biti:

Romana Matanovac Vučković, izvanredna profesorica s Pravnog fakulteta Sveučilišta u Zagrebu
Mirko Planinić, dekan Prirodoslovno-matematičkog fakulteta u Zagrebu
Miroslav Rajter, voditelj Ureda za znanost Sveučilišta u Zagrebu
Iva Melinščak Zlodi, hrvatska koordinatorica međunarodnog projekta Knowledge Rights 21 i moderatorica događaja.

Rješavanje pitanja autorskih prava utjecat će na buduće korištenje repozitorija u sustavu Dabar te na ulogu knjižnica i knjižničara, stoga organizatori pozivaju sve zainteresirane knjižničare da se pridruže ovom događaju.
Okrugli stol prenosit će se putem video streama na YouTube kanalu Sindikata znanosti.
Više o događaju pronađite klikom na poveznicu.

OpenAIRE Services and their Integration with the OpenAIRE Graph
2024-12-12 15:00 - 16:00 | Zoom
CRAFT-OA organizira webinar na kojem će detaljno predstaviti skup usluga OpenAIRE i njihovu integraciju s OpenAIRE Graph, osmišljenih za unapređenje otkrivanja istraživanja, praćenja i praksi otvorene znanosti. Sudionici će imati priliku vidjeti kako OpenAIRE EXPLORE, Connect i MONITOR pružaju pouzdane alate za pristup, praćenje i vizualizaciju istraživačkih rezultata, uz praktične primjere korištenja s Portala hrvatskih znanstvenih i stručnih časopisa HRČAK i Svjetske banke. Webinar će završiti interaktivnom sesijom pitanja i odgovora. Prijave klikom na poveznicu!

Community of Practice: Public Libraries & Citizen Science
2025-02-06 15:00 | Zoom
Pridružite se online seriji događanja „Zajednica prakse: Javne knjižnice i građanska znanost“. Ova redovita online okupljanja koja će se održavati tijekom 2025. godine povezat će knjižnice kako bi dijelile iskustva, najbolje prakse i smjernice za razvoj svojih akcijskih planova za građansku znanost:

6. veljače 2025. (15:00 CET)
8. svibnja 2025. (15:00 CET)
4. rujna 2025. (15:00 CET)
6. studenog 2025. (15:00 CET)

Bilo da tek počinjete ili želite razviti svoj program građanske znanosti, ovo je prilika za suradnju i usavršavanje.
Više na: https://mailchi.mp/pl2030/pl2030-newsletter-december-2024
Registrirajte se ovdje: https://lnkd.in/e9mwXDBZ

1. Zimska škola otvorene znanosti na IRB-u
2025-02-10 - 2025-02-14 | Institut Ruđer Bošković, Zagreb
Prva Zimska škola otvorene znanosti održat će se na Institutu Ruđer Bošković od 10. do 14. veljače 2025. godine. Sudjelovanje je prvenstveno namijenjeno djelatnicima IRB-a i potpuno je besplatno.
Zimska škola otvorene znanosti na IRB-u pokrivat će tri tematska područja: Otvoreni pristup, Upravljanje istraživačkim podacima i FAIR načela te Znanstvenu komunikaciju.
Organizatori Zimske škole su Centar za znanstvene informacije i Odsjek za odnose s javnošću i promidžbu popularizacijskih projekata IRB-a, u sklopu aktivnosti projekta PATTERN financiranog kroz program Obzor Europa. Cilj projekta je unaprijediti praksu otvorene znanosti konsolidacijom znanja i promicanjem slobodnog pristupa znanstvenim informacijama. Više detalja o projektu dostupno je ovdje.
Rok za prijavu: 31. siječnja 2025. godine. putem prijavnog obrasca.

Ten Approaches to Rights Retention in Europe
2025-02-20 13:00 | Online
Ovaj događaj organizira SPARC Europe u sklopu projekta Retain, koji je dio programa Knowledge Rights 21. Cilj webinara „Deset pristupa zadržavanju autorskih prava u Europi” jest osnažiti ustanove koje razmatraju podršku pravno utemeljenom otvorenom pristupu (OA) kroz zadržavanje autorskih prava svojih autora.
Tijekom webinara objasnit će se različiti pristupi i raspraviti njihove posljedice, uz uvid u iskustva 10 europskih zemalja na temelju intervjua s donositeljima politika, stručnjacima za zagovaranje i aktivistima. Polaznici će nakon odslušanog webinara moći bolje razumjeti promjenjivu dinamiku europskih politika o zadržavanju autorskih prava te čuti mišljenja, iskustva i izazove europskih stručnjaka.
Zašto sudjelovati?
Bez obzira na to jeste li stručnjak u području otvorenog pristupa i zadržavanja autorskih prava ili tek istražujete ovu temu, pridružite se ovoj dinamičnoj raspravi i saznajte kako oblikovati pristup vaše institucije zadržavanju autorskih prava i otvorenom licenciranju!
Registracija klikom na poveznicu.

OJS u naučnom izdavaštvu u otvorenom pristupu: prednosti, izazovi i praktična rešenja
2025-02-21 11:00 - 12:00 | Online
Udruga ZNAK i OPERAS organiziraju radionicu za urednike i izdavače koji žele saznati više o softveru Open Journal Systems (OJS) i njegovim prednostima u kontekstu znanstvenog izdavaštva u otvorenom pristupu,
Radionica se sastoji od tri dijela: prvo će se prikazati prednosti OJS-a za vidljivost časopisa, u drugom dijelu razmotrit će se iskustva s implementacijom OJS-a i prateći izazovi, a treći dio pokazat će kako platforma poboljšava uredničke procese i timsku suradnju.
Više o radionici i prijave na poveznici.

49. (online) ZKD forum „Građanska znanost i rad mnoštva“
2025-02-26 10:00 | Zoom
Zagrebačko knjižničarsko društvo organizira događaj posvećen ulozi građanske znanosti i rada mnoštva u znanstvenim istraživanjima i baštinskim institucijama. Program uključuje predavanje dr. sc. Tomislava Ivanjka te panel raspravu s domaćim i međunarodnim stručnjacima o izazovima, tehničkim aspektima i mogućnostima uključivanja zajednice u znanstvene projekte. Više o događanju na poveznici.
Prijave: Registracija

Srce Café: CroRIS
2025-02-26 13:00 - 14:00 | Online
Srce Café: CroRIS je online događaj namijenjen korisnicima sustava CroRIS, koji pruža informacijsku podršku znanosti. Održat će se u srijedu, 26. veljače 2025. u 13 sati putem sustava za webinare. Predstavit će se nove funkcionalnosti i poboljšanja CroRIS-a, s naglaskom na reakreditaciju, evidenciju urednika događanja te rekategorizaciju opreme. Korisnici će moći podijeliti iskustva i dati povratne informacije. Najavit će se i budući razvoj sustava, uključujući povezivanje s nacionalnim registrima i ISVU-om. Srce Café: CroRIS otvoren je za sve korisnike CroRIS-a, od koordinatora i urednika do znanstvenika i šire javnosti.

AI Regulation and Licensing Contracts: A Webinar on Navigating the Legal Landscape
2025-02-26 14:00 - 16:00 | Online
Uredba o umjetnoj inteligenciji (AI Act) novi je propis Europske unije koji regulira razvoj i primjenu umjetne inteligencije. Webinar će istražiti njezin utjecaj na znanstvene knjižnice i kako se pripremiti za primjenu nove uredbe. Maria Rehbinder (Aalto University, Finska) predstavit će ključne zahtjeve AI Acta, dok će Judith Ludwig (TIB Hannover, Njemačka) kroz njemački primjer dati smjernice za snalaženje u novom pravnom okviru. Sudionici će raspravljati o izazovima i prilikama koje donosi ova regulativa.
Program:
14:00 – 15:00: AI Act

Definicije i područje primjene
Obveze vezane uz podatke za treniranje AI-a i autorska prava
Korištenje ulaznih podataka za AI sustave
Autorskopravni status AI-a citiranje u znanstvenim radovima

15:00 – 16:00: Nacionalni primjer

Ugovori o licenciranju i AI
AI politika TIB-a

Preregistration Essentials: What It Is, Why It Matters, and How to Do It
2025-02-26 20:00 | Zoom
Na ovom webinaru detaljno će se objasniti predregistracija, njezine prednosti i koraci potrebni za njezinu provedbu. Ako vam je predregistracija nova, ova će vam sesija pomoći da razumijete što je, zašto je važna i kako je uspješno primijeniti u istraživanju. Prijave klikom na poveznicu.

Open Science Café: Građanska znanost – sudjelovanje javnosti u znanstvenim istraživanjima
2025-03-05 11:00 - 12:00 | Online
Centar za otvorenu znanost Sveučilišne knjižnice Rijeka organizira Open Science Café na temu građanske znanosti, koji će se održati 5. ožujka 2025. u 11:00 sati na platformi MS Teams. Predavanje će održati Dolores Mumelaš (Nacionalna i sveučilišna knjižnica u Zagrebu), koja će predstaviti koncept, načela i primjere građanske znanosti te ulogu knjižnica u njezinu razvoju. Događanje je dio projekta OPUS (Open and Universal Science) financiranog iz programa Obzor Europa. Više informacija i prijave klikom na poveznicu.

Horizon Europe Open Science requirements in practice
2025-03-14 12:00 - 13:30 | Online
OpenAIRE organizira webinar o obvezama u programu Horizon Europe vezano za otvoreni pristup i upravljanje istraživačkim podacima. Webinar je namijenjen koordinatorima projekata, istraživačima, knjižničarima i stručnjacima za podatke.
Obuhvatit će sljedeće teme:

Zahtjevi otvorene znanosti u programu Horizon Europe
Otvoreni pristup publikacijama i upravljanje istraživačkim podacima
Izrada planova upravljanja podacima i izvještavanje
OpenAIRE alati i usluge za podršku Horizon Europe projektima

Više informacija i prijave na poveznici: https://www.openaire.eu/eventdetail/1392/58%7C272/horizon-europe-open-science-requirements-in-practice

Between Underfunding and ‘Moral Superiority’: The Position of Diamond OA Journals
2025-03-18 15:00 - 16:00 | Online
U raspravi o otvorenom pristupu časopisi dijamantnog otvorenog pristupa često se ističu kao idealno rješenje jer omogućuju besplatan pristup istraživanjima bez financijskih prepreka za autore, dok upravljanje prepuštaju znanstvenoj zajednici. Ovo izlaganje donosi nalaze studije o njemačkom Diamond OA ekosustavu. Analiza pokazuje da ga čine uglavnom manji časopisi, fokusirani na društvene i humanističke znanosti. Intervjui s urednicima otkrivaju raznolike poslovne modele: dok su neki održivi, drugi ostaju nestabilni zbog nedostatka resursa, što dovodi u pitanje njihovu ulogu u transformaciji otvorenog pristupa. Više informacija i prijave na poveznici.

EU Open Data Days 2025
2025-03-19 - 2025-03-20 | Hibridno
Konferencija EU Open Data Days održat će se 19. i 20. ožujka 2025. u Europskom kongresnom centru u Luxembourgu (ECCL) te online. Ovaj događaj okuplja pružatelje podataka, entuzijaste i korisnike iz Europe i šire s ciljem promicanja potencijala otvorenih podataka. Sudionici će imati priliku čuti uspješne priče i najbolje prakse, suočiti se s izazovima i rješenjima u području otvorenih podataka te istražiti kako vizualizacija podataka oblikuje komunikaciju i angažman građana. Izlaganja su podijeljena u četiri tematske skupine:

Ekosustavi i upravljanje otvorenim podacima
Pristup podacima, kvaliteta i interoperabilnost
Ponovna uporaba podataka i njihov utjecaj
Vizualizacija podataka, komunikacija i pismenost

Za sudjelovanje uživo potrebno je registrirati se putem poveznice, dok za online praćenje registracija nije potrebna.
Više informacija i program pronađite na poveznici.

Good Metadata Practice for Open Access Books
2025-03-20 16:00 | Zoom
Upoznajte se s praktičnim smjernicama za učinkovit rad s metapodacima za knjige u otvorenom pristupu! Uz panel stručnih govornika i dovoljno vremena za pitanja publike, cilj webinara je pomoći izdavačima, knjižničarima i drugima da razumiju ovaj ključni dio izdavačkog procesa za knjige u otvorenom pristupu: zašto su metapodaci važni i kako ih najbolje stvoriti i koristiti.

Prijave klikom na poveznicu.

Dani e-infrastrukture 2025
2025-03-26 - 2025-03-27 | Sveučilište u Zagrebu, Ul. Radoslava Cimermana 88, Zagreb
Dani e-infrastrukture Srce (DEI) godišnja je konferencija koja okuplja korisničku zajednicu Srca i sve zainteresirane za unapređenje znanosti i visokog obrazovanja kroz e-infrastrukturu. Novo izdanje konferencije Srce DEI 2025 održat će se 26. i 27. ožujka 2025. godine u zgradi Rektorata Sveučilišta u Zagrebu (Ulica Radoslava Cimermana 88, zgrada SEECEL).
Konferencija pokriva različita tematska područja:

umjetna inteligencija i podatkovna znanost
napredno računanje (HPC, HTC)
kvantna računala i kvantne tehnologije
digitalne tehnologije u učenju i poučavanju
otvoreno obrazovanje
savezi sveučilišta i interoperabilnost
kibernetička sigurnost
informacijski sustavi
otvorena znanost, istraživači podaci, repozitoriji
znanstveno izdavaštvo i znanstvena komunikacija

Konferencija je prije svega namijenjena osobama koje su povezane sa sustavom znanosti i visokog obrazovanja:

upravama visokih učilišta i javnih instituta
IT stručnjacima iz sustava znanosti i visokog obrazovanja
sistemskim administratorima i administratorima mreže
developerima
administratorima informacijskih sustava i sustava za e-učenje
nastavnicima iz sustava visokog obrazovanja
znanstvenicima / istraživačima
knjižničarima i drugim informacijskim stručnjacima
administrativnom osoblju u ustanovama iz sustava znanosti i visokog obrazovanja.

Više informacija pronađite na mrežnoj stranice konferencije SRCE DEI 2025!

Building a Sustainable Future for Open Science: Meet SCOSS’s Latest Endorsed Infrastructures
2025-04-22 16:00 - 17:00 | Zoom
Pokret otvorene znanosti oslanja se na snažne i održive infrastrukture, pri čemu su mnoge od njih organizirane kao nekomercijalne i akademski vođene organizacije s potrebom za održivim poslovnim modelom. Ključno pitanje za SCOSS [the Global Sustainability Coalition for Open Science Services] i LIBER jest kako knjižničarska zajednica može doprinijeti njihovom opstanku.
Webinar će predstaviti SCOSS, njegovu ulogu u podršci infrastrukturi otvorene znanosti te primjere SCOSS-om podržanih inicijativa. Sudionici će saznati kako ove usluge potiču pravednost, transparentnost i inovacije u znanstvenoj komunikaciji te kako mogu doprinijeti njihovoj održivosti.
Sudjelovanje je besplatno i otvoreno za sve. Prijave klikom na poveznicu.
